– Tämä on se tausta, jossa Maavoimien päivät 2016 järjestetään. Tilanne huomattavasti vakavampi nyt kuin aiemmin. Kaikkien armeijan sisällä ja kaikkien, jotka voivat tukea meitä, pitää tehdä yhteistyötä paremman puolustuskyvyn saamiseksi, kirjoittaa Brännström tervehdyksessään tapahtumaan osallistuville.

Arvio saa tukea

– Minun arvioni mukaan tilanne on nyt niin vakava, että jopa Ruotsin, joka on elänyt rauhan aikaa yli 200 vuotta, täytyy varautua henkisesti siihen, että saatamme joutua aseelliseen konfliktiin lähialueellamme tai konflikteihin joissa olemme osallisia, arvioi Allan Widman.

Widman menee jopa Brännströmin arvioita pidemmälle ja sanoo, että Venäjä on konkreettinen uhka. Widman viittaa Ukrainan ja Georgian tapahtumiin sekä Venäjän heikentyneeseen taloustilanteeseen.

– Jossain vaiheessa tulee aika, jolloin Vladimir Putin joutuu poliittisen paineen alle. Kysymys kuuluu, mitä hän tekee silloin: pyytääkö hän anteeksi ja palauttaa Krimin niemimaan vai ryhtyykö hän uusiin toimiin, kysyy Allan Widman.

